Tarybos Reglamentas (EB) Nr. 2382/96,
1996 m. gruodžio 9 d.
pripažįstantis netekusiais galios Reglamentus (EEB) Nr. 990/93 ir (EB) Nr. 2471/94 bei dėl ekonominių ir finansinių santykių su Jugoslavijos Federacine Respublika (Serbija ir Juodkalnija), Jungtinių Tautų saugomomis teritorijomis Kroatijos Respublikoje ir Bosnijos serbų pajėgų kontroliuojamomis teritorijomis Bosnijos ir Hercegovinos Respublikoje apribojimų panaikinimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 73g ir 228a straipsnius,
atsižvelgdama į 1996 m. gruodžio 9 d. Bendrąją poziciją Nr. 96/708/BUSP, Tarybos nustatytą pagal Europos Sąjungos sutarties J.2 straipsnį, dėl ekonominių ir finansinių santykių su Jugoslavijos Federacine Respublika (Serbija ir Juodkalnija), Jungtinių Tautų saugomomis sritimis Kroatijos Respublikoje, ir tomis sritimis Bosnijos ir Hercegovinos Respublikoje, kurias kontroliuoja Bosnijos serbų pajėgos, apribojimų panaikinimo [1], kuri buvo priimta pagal Jungtinių Tautų Saugumo Taryba Rezoliuciją 1074 (1996),
atsižvelgdama į Komisijos pasiūlymą,
kadangi Jungtinių Tautų Saugumo Taryba savo Rezoliucijoje 1074 (1996) nusprendė nutraukti priemones, nustatytas jos Rezoliucijose 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) pagal Rezoliucijos 1022 (1995) 4 pastraipą,
kadangi esant tokioms aplinkybėms Reglamentai (EEB) Nr. 990/93 [2] ir (EB) Nr. 2471/94 [3] turėtų būti pripažinti netekusiais galios,
PRIĖMĖ ŠĮ REGLAMENTĄ:
1 straipsnis
Reglamentai (EEB) Nr. 990/93 ir (EB) Nr. 2471/94 pripažįstami netekusiais galios.
2 straipsnis
Pagal Reglamentus (EEB) Nr. 990/93 ir (EB) Nr. 2471/94 prieš tai įšaldytas arba konfiskuotas visas lėšas arba turtą valstybės narės gali grąžinti pagal įstatymus, su sąlyga, kad visos tokios lėšos arba turtas, kuriam galioja pretenzijos, turto suvaržymas, teismo sprendimai arba susaistymas, arba kuris priklauso asmeniui, bendrovei, korporacijai arba kitam subjektui, nustatytam arba laikomam nemokiam pagal atitinkamoje valstybėje narėje galiojančius įstatymus arba apskaitos principus, išliks įšaldytas arba konfiskuotas iki tol, kol bus grąžintas pagal taikomus teisės aktus.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Ji taikomas nuo 1996 m. spalio 2 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. gruodžio 9 d.